# Amical Wikimedia

Amical Wikimedia és una organització independent i sense ànim de lucre fundada el 2008 i reconeguda oficialment com a organització temàtica per la Fundació Wikimedia des de 2013. L'ens promou principalment la Viquipèdia, enciclopèdia lliure escrita per voluntaris, i la resta dels projectes germans mantinguts per la Fundació Wikimedia. L'entitat té com a objectiu que la suma de tot el saber humà estigui disponible lliurement en català, i que tot el coneixement sobre la cultura catalana sigui accessible per tothom en qualsevol llengua.
Gran part de la seva tasca implica la col·laboració amb museus, biblioteques i altres institucions GLAM, així com la promoció de la plataforma wiki com eina de transformació digital en el món educatiu. Pels seus diferents camps d'acció en el voluntariat i la seva activitat distribuïda als Països Catalans, és reconeguda com a associació d'utilitat pública a l'Estat Espanyol des de novembre de 2019.

## El nom

«Amical» és una paraula catalana, i més concretament un adjectiu que vol dir amistós, d'amistat, tot i que aquí s'usa com a substantiu. Aquest ús també el fan altres associacions catalanes com ara Amical de Mauthausen i Amical d'Antics Guerrillers de Catalunya.

## Reconeixements

Entre els reconeixements que ha rebut durant la seva història es troben el Premi LletrA de projectes digitals a Internet, atorgat per la Universitat Oberta de Catalunya i la Fundació Prudenci Bertrana el 2011, i el Premi Pompeu Fabra en la categoria de Comunicació i Noves Tecnologies el 2012. L'any 2013 va rebre el guardó especial dels Premis Blogs Catalunya promoguts per l'organització STIC.cat. El 2014 rep el Premi Nacional de Cultura 2014 atorgat per la Generalitat de Catalunya.

## Presidència

Els seus presidents, des de la seva fundació el 2009, han estat Joan Ramon Gomà i Ayats fins al maig de 2013, Arnau Duran Ferrero fins al març de 2017 i Laia Benito Pericas fins al desembre de 2018. Toni Hermoso Pulido la va ocupar fins al maig de 2020. Des d'aquell moment fins a les primeries de gener del 2021, va ocupar el càrrec en Marc Miquel Ribé, i des del 9 de gener del 2021, en Miquel Codolar. El febrer de 2023 va prendre'n el relleu Robert Garrigós i Castro, fins a la seva dimissió gairebé tres mesos després. Des de juliol de 2023, la nova junta és presidida per Núria Ribas i Valls.

## Referències

* ↑ «L'associació Amical Wikimedia rep el reconeixement internacional després de cinc anys de lluita per aconseguir-ho». Ara.cat, 07-06-2013 [Consulta: 27 març 2016].
* 1 2 «Premis Nacional de Cultura 2014». CoNCA [Consulta: 1r maig 2014]. Arxivat 2 de maig 2014 a Wayback Machine. «Còpia arxivada». Arxivat de l'original el 2014-05-02. [Consulta: 1r maig 2014].
* ↑ «Resolució JUS/2714/2019, de 15 d'octubre, de declaració d'utilitat pública de l'entitat Associació Amical Wikimedia.» (PDF). Generalitat de Catalunya, 29-10-2019. Arxivat de l'original el 29 d’octubre 2019 [Consulta: 29 d’octubre 2019].
* ↑ «amical». Diccionari de la llengua catalana de l'IEC. Institut d'Estudis Catalans.
* ↑ «amical». Gran Diccionari de la Llengua Catalana. Barcelona: Grup Enciclopèdia Catalana.
* ↑ «amical» Diccionari Normatiu Valencià. Acadèmia Valenciana de la Llengua.
* ↑ Alcover, Antoni M.; Moll, Francesc de B. «amical». A: Diccionari català-valencià-balear. Palma: Moll, 1930-1962. ISBN 8427300255. «amical»
* ↑ C, X. «Premi coral a la Viquipèdia». El Punt Avui, 30-09-2011 [Consulta: 25 novembre 2018].
* ↑ «El Departament de Cultura reconeix tres personalitats, dues entitats i una empresa amb els premis Pompeu Fabra». Generalitat de Catalunya, 25-04-2012. [Consulta: 25 novembre 2018].
* ↑ «Amical Wikimedia, premi STIC 2013». Nació Digital, 27-03-2016. Arxivat de l'original el 3 de març 2016 [Consulta: 27 març 2016].
* ↑ «Amical Wikimedia». Gran Enciclopèdia Catalana. Barcelona: Grup Enciclopèdia Catalana. [Consulta: 9 gener 2020].
* ↑ Gordillo, Saül. «Joan Ramon Gomà». A: Sobirania.cat. 10 anys de la revolta política catalana a Internet. Arenys de Mar: Crea't Edicions, Juny de 2014, p. 190. ISBN 978-84-942772-0-7.
* ↑ R.G.A., “Els catalans no creuen prou en la seva llengua”, El Punt Avui, 3 februari 2014
* ↑ «Unas 300 personas participan en el encuentro para mejorar Wikipedia en la UAB». El Periódico, 18-05-2018 [Consulta: 25 novembre 2018].
* ↑ «Amical Wikimedia renova la junta», Amical Wikimedia, 9 de gener del 2021. [Consulta: 13-12-2021].
* ↑ «Reptes de futur de la Viquipèdia en català, una història d'èxits que fa 20 anys», CCMA, 16-03-2021. [Consulta: 13-12-2021].
* ↑ «Amical Wikimedia renova la seva junta amb Robert Garrigós de president». Cultura21, 07-02-2023 [Consulta: 7 febrer 2023].
* ↑ «La nova junta d’Amical Wikimedia aposta per reforçar l’activisme pel català». Amical Wikimedia, 11-07-2023. [Consulta: 5 març 2025].

## Vegeu també

* Viquipèdia:Amical Wikimedia

## Enllaços externs

* Amical Wikimedia - Lloc web oficial